tartuNLP/wikipedia-smugri-20251201 huggingface dataset:
Konstantin Berghell

Konstantin Berghell oli suomalaissyntyinen Venäjän keisarillisen laivaston vara-amiraali. 
Konstantin Berghellin syntymä- ja kuolinvuosi ja vanhemmat eivät ole tiedossa. Hän aloitti opiskelun Pietarin merikadettikoulussa 1872. Gardemariniksi hänet ylennettiin 1876 ja merikadettikoulun jälkeen 1877 midshipsmaniksi. Vuoden 1877 lopussa Berghell määrättiin palvelukseen Mustanmeren laivaston 2. ekipaasiin, mutta hän siirtyi kauppalaivastoon maaliskuussa 1880. Hänet ylennettiin luutnantiksi Venäjän laivaston reservissä tammikuussa 1882. 
Vuonna 1885 Berghell palasi vapaaehtoisena merivoimien palvelukseen, aktiiviupseeriksi hänet merkittiin tammikuussa 1890. Hän palveli vahti- ja komppanianpäällikkönä tykkivene Uraletsilla 1892–1893, tykkivene Novorossijskin päälliköksi hänet määrättiin tammikuussa 1893. Seuraavana vuonna Berghell ylennettiin 2. luokan kapteeniksi ja siirrettiin tykkivene Reninin päälliköksi. Syyskuussa 1894 hänet määrättiin kuljetusalus Bugin vanhimmaksi upseeriksi ja joulukuussa hän tuli eskaaderipanssarilaiva Georgij Pobedonosetsin vanhimmaksi upseeriksi.
Elokuussa 1897 Berghellistä tuli kuljetusalus Ingulin päällikkö, tammikuussa 1899 kuljetusalus Dunaj'n päällikkö ja joulukuussa 1899 tykkivene Zaporožetsin päällikkö. Vuonna 1901 hän ehti olla hyvin lyhyen ajan rannikkovartiostopanssarilaiva Novgorodin päällikkönä, kunnes hän tuli joulukuussa ylennetyksi 1. luokan kapteeniksi ja hänet nimitettiin Venäjän laivastoasiamieheksi Konstantinopoliin. Sieltä palattuaan hänet määrättiin eskaaderipanssarilaiva Tšelman päälliköksi toukokuussa 1904.
Venäjän–Japanin sodan jälkeen tammikuussa 1906 Berghell nimitettiin komiteaan, jonka tehtävänä oli laatia uusi ohjesääntö merivoimille. Työn valmistuttua hänet määrättiin syksyllä 1908 Mustanmeren miinalaivaston päälliköksi ja vuoden päästä palvelukseen Itämeren laivastoon. Syksyllä 1910 Berghell ylennettiin kontra-amiraaliksi ja määrättiin Amurin jokilaivaston päälliköksi. Toukokuusta 1912 kesäkuuhun 1913 hänet oli komennettu jäseneksi rannikkopuolustusta organisoineeseen komiteaan, siirrettynä Itämeren laivaston upseeriluetteloihin. Eron sotapalveluksesta Berghell sai vara-amiraalina lokakuun alussa 1913.
Bolšoje Kolpino (Pihkovan alue)

Bolšoje Kolpino tai Kolpino Bolšoje () on järvi Luoteis-Venäjällä Pihkovan alueen Pustoškan piirissä. Sana "bolšoje" tarkoittaa "suuri" ja samalla valuma-alueella sijaitsevan järven Maloje Kolpinon "maloje" tarkoittaa "pieni".
Maantietoa.
Järvi on 1,4 kilometriä pitkä, 1,2 kilometriä leveä ja sen pinta-ala on 90 hehtaaria. Sillä on laaja järvenselkä, josta työntyy ulospäin kolme pientä lahtea. Suurin lahti sijaitsee luoteiskulmauksessa ja sitä suojaa niemi. Lahti on matala, sillä ilmavalokuvissa siinä esiintyy runsaasti vesikasvillisuutta. Kaksi muuta lahtea sijaitsevat järven lounais- ja kaakkoiskulmissa. Järvellä on 4 rannanläheistä saarta, joiden yhteispinta-ala on 0,3 hehtaaria. Suurin saarista on yli 100 metriä pitkä ja hyvin kapea. Muut saaret ovat luotoja. Järven keskisyvyys on 4 metriä ja syvänteessä on 8,5 metriä vettä. Järven ympäristö on metsämaata paitsi pohjois-, lounais- ja kaakkoispuolilla, jossa sijaitsee kulmakunnat Fomkino (), Šumihi () ja Serpuniha (). Niissä on edelleen asutusta, mutta näiden peltomaat ovat ilmakuvista päätellen puskoituvia niittyjä.
Luontoarvoja.
Järvessä elää ainakin hauki, ahven, lahna, säyne, suutari, made, pasuri, karppi, rantanuoliainen, mutakala, törö, salakka, pasuri, ruutana ja simppu, sekä joitakin "Rutilus"-suvun kaloja. Järvi on kivinen ja sen pohja on hiekkaa ja paikoin liejua.
Vesistösuhteita.
Bolšoje Kolpino sijaitsee Aloljan sivujoen Mjasovskin valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. 
Järveen tulee ainakin kolme ojaa lähialueelta. Yhden lyhen ojan valima-alueella sijaitsee kaksi lähilampea ja kauempana järvi Maloje Kolpino (). Tähän järveen tulee idästä päin virtaava oja Mošnitsa (). Järven valuma-alueen koko on 37,3 neliökilometriä . Bolšoje Kolpinon oma laskuoja Kolpinka () lähtee kaakkoispään lahdesta ja se laskee Alolin pohjoispäähän. Alolin laskuoja on lyhyt Mjasovskij (), joka yhtyy heti vieressä virtaavaan Aloljaan sen alajuoksulla.
Svetloje (järvi Alolin valuma-alueella Pustoškan piirissä)

Svetloje () on järvi Luoteis-Venäjällä Pihkovan alueen Pustoškan piirissä. Järven nimessä osa "svetlo" tarkoittaa "kirkkaasti" tai "valoisasti" se antaa yhdyssanoissa merkityksen "vaalea-" tai "kirkas-". Järven nimi "Ozero Svetloje" voidaan silloin suomentaa vapaasti "Valkeajärvi". Suomessa tämän nimiset järvet ovat yleensä kirkkaita tai niiden vesi on väritöntä.
Maantietoa.
Järvi on 1,6 kilometriä pitkä, 0,9 kilometriä leveä ja sen pinta-ala on 69 hehtaaria. Järvellä ei ole varsinaista selkää, koska sen kaksi saarta rikkovat sen. Saarien yhteispinta-ala on 1,4 hehtaaria ja ne ovat lähes samankokoiset. Järven länsiosa jää etelärannasta työntyvän niemen suojaan ja sen pohjoisosa työntyy edelleen pohjoiseen päin. Järven ympäristö on metsämaata, mutta osa rannoista on soistunutta hetteikköä. Ainoa asuttu kulmakunta on sen koillispuolella sijaitseva Serpuniha (), mutta sekään ei ulotu järven rantaan asti. Lounaispuolella sijaitsevan Notšlegovon kylän () läpi kulkee Pustoškan ja Opotškan välinen pikatie (M-22 eli E-95). Pikatieltä haarautuu kaksi pikkutietä järven eri puolille.
Luontoarvoja.
Järvessä elää ainakin hauki, ahven, lahna, muikku, suutari, made, pasuri, karppi, rantanuoliainen, allikkosalakka, mutakala, salakka, ruutana ja kuha, sekä joitakin "Rutilus"-suvun kaloja. Järven pohja on hiekkapohja, jonka päällä on paikoin liejua.
Vesistösuhteita.
Svetloje sijaitsee Aloljan sivujoen Mjasovskin valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. 
Järven valuma-alueen koko on 6,9 neliökilometriä . Sen laskuoja yhtyy idässä ohittavaan Bolšoje Kolpinon laskuojaan Kolpinka () lähtee kaakkoispään lahdesta ja se laskee Alolin pohjoispäähän. Alolin laskuoja on lyhyt Mjasovskij (), joka yhtyy heti vieressä virtaavaan Aloljaan sen alajuoksulla.
Think About You

Think About You on norjalaisen DJ-tuottaja Kygon musiikkikappale, jolla vierailee myös yhdysvaltalaislaulaja Valerie Broussard. Sen julkaisivat Sony Music ja Ultra Music digitaalisesti ladattavana ja suoratoistettavana singlenä 14. helmikuuta 2019. Kappaleen ovat sanoittaneet Kygo, Broussard, Petey Martin ja Aaron Espe, joista Kygo ja Martin myös tuottivat sen. Kappaleen musiikkivideon ohjasi Sarah Bahbah ja se julkaistiin Kygon YouTube-kanavalla 22. helmikuuta 2019.
"Think About You" oli kaupallisesti kohtalainen menestys, sen päästyä singlelistan viidenkymmenen parhaan joukkoon Irlannissa, Liettuassa, Norjassa, Ruotsissa, Slovakiassa, Sveitsissä, Tšekissä ja Uudessa-Seelannissa. Lisäksi se on myynyt Kanadassa kultaa 40 000 kopion myynnillä.
Biwia

Biwia on karppikalojen lahkon töröjen heimoon (Gobionidae) kuuluva kalasuku, jota tavataan Japanissa ja Korean niemimaalla. Sen tieteellinen nimi viittaa Biwajärveen, jossa suvun tyyppilaji "Biwia zezera" esiintyy. "Biwia"-sukuun kuuluu neljä lajia:
Ivan Boström

Ivan Fjodorovitš Boström (, 22. joulukuuta 1857 – 2. tammikuuta 1934 Pariisi) oli Venäjän keisarillisen laivaston vara-amiraali, jolla oli suomalaisia sukujuuria.
Ivan Boström hyväksyttiin oppilaaksi Pietarin merikadettikouluun 1873. Hänet ylennettiin gardemariniksi 1877, jolloin hän myös palveli panssarilaiva Pjotr Velikillä ja höyryklipperi Džigitillä Suomenlahdella. Hän oli mukana komennuskunnassa, joka haki Yhdysvalloista risteilijä Afrikan, ja hänet ylennettiin matkan aikana tammikuussa 1879 midshipsmaniksi. Seuraavana vuonna hän osallistui Itämeren laivaston miinaosaston klippereiden Izumrudin ja Shemtšukin purjehduksiin Itämerellä. Pietarin merikadettikoulussa suoritetun miinakurssin jälkeen hänet hyväksyttiin 2. luokan miinaupseeriksi vuonna 1881 ja hän osallistui miinaupseerina klipperi Shemtšukin ja korvetti Vitjazin Suomenlahden purjehduksiin.
Vuosina 1882–1885 Boström osallistui korvetti Skobelevin maailmanympäripurjehdukselle ja yleni luutnantiksi ja samalla 1. luokan miinaupseeriksi 1883. Vuonna 1886 hän johti torpedovene 152:n risteilyjä Suomenlahdella ja oli 1886–1889 mukana Itämeren laivaston harjoituseskaaderiin kuuluneen miinaristeilijä Leitenant Iljinin matkoilla Suomenlahdella. Boström nimitettiin aluksen vanhimmaksi upseeriksi joulukuussa 1889. Mustallamerellä hän toimi miinaristeilijä Kapitan Sackenin vanhimpana upseerina vuonna 1893, seuraavana vuonna hän tuli Baltian laivaveistämön päällikön apulaiseksi Pietariin. Mustallemerelle Boströn palasi tykkivene Kubanetsin vanhimpana upseerina 1894–1895.
Boström ylennettiin 2. luokan kapteeniksi joulukuussa 1894. Vuosina 1895–1896 hän plaveli Mustanmeren harjoituseskaaderiin kuuluneen panssarilaiva Sinopin lippumiehen miinaupseerina. Syksyllä 1895 hänet nimitettiin Mustanmeren laivaston esikunnan miinaupseeriksi, vuonna 1897 hän toimi Mustanmeren harjoituseskaaderiin kuuluneiden torpedoveneiden 260, 265 ja 268 päällikkönä ja vuosina 1898–1899 höyrylaiva Kolhidan päällikkönä. Vusoina 1899–1900 Boström risteili Mustallamerellä Kapitan Sackenin ja koululaiva Prutin päällikkönä. Tammikuussa 1901 hän sai komennuksen tykkivene Tšernomoretsin päälliköksi Mustanmeren ja Välimeren risteilylle.
Joulukuussa 1901 Boström ylennettiin 1. luokan kapteeniksi ja nimitettiin Venäjän laivastoasiamieheksi Englantiin. Elokuussa 1905 hänet määrättiin 1. luokan risteilijä Bogatyrin päälliköksi Vladivostokiin. Vuonna 1906 hän komensi Bogatyrin ja panssarilaivojen Slavan ja Tsesarevitšin risteilyä Pohjoisella Jäämerellä ja Murmanskin rannikolla. Samana vuonna hänet ylennettiin kontra-amiraaliksi. Tammikuussa 1907 Boström määrättiin Venäjän meriministerin adjutantiksi ja heinäkuussa 1908 Mustanmeren laivaston komentajaksi. Hänet ylennettiin vara-amiraaliksi syksyllä 1909 ja nimitettiin Sevastopolin sataman ylikomendantiksi. Mustanmeren laivaston komentajaksi Boström palasi kesäkuussa 1911, mistä tehtävästä hän kuitenkin erosi sairauden takia lokakuussa.
Boström toimi sittemmin laivanrakennusyhtiöiden hallitusten jäsenenä, osallistui partiotoimintaan ja oli valkoisten puolella Venäjän sisällissodassa. Hän muutti ulkomaille vuonna 1920.
Biwia tama

Biwia tama on töröjen (Gobionidae) heimoon kuuluva makean veden kalalaji. Lajia tavataan ainoastaan Japanista Tama-joesta. Sen kuvasi tieteelle ensimmäisen kerran Masamitsu Ōshima vuonna 1957.
Carry On (Kygon ja Rita Oran kappale)

Carry On on norjalaisen DJ-tuottaja Kygon sekä brittiläislaulaja Rita Oran musiikkikappale. Sen julkaisivat Palm Tree ja RCA Records digitaalisesti ladattavana ja suoratoistettavana singlenä 19. huhtikuuta 2019. Kappaleen ovat sanoittaneet Josh Cumbee, Natalie Dunn, Kygo, Ora, Ilan Kidron sekä AFSHEEN, joista Cumbee, Kygo ja AFSHEEN myös tuottivat sen. "Carry On" on lajityypiltään yhdistelmä tanssipoppia sekä trooppista housea ja se toteutettiin vuonna 2019 ensi-iltansa saanutta elokuvaa Pokémon Detective Pikachu varten. Kappale soi kyseisen elokuvan lopputeksteissä. Kappaleen musiikkivideon ohjasi Jonathan Singer-Vine sekä tuotti Colin Tilley ja se julkaistiin singlen julkaisupäivänä.
"Carry On" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Kroatiassa, Irlannissa, Isossa-Britanniassa, Latviassa, Liettuassa, Norjassa, Ruotsissa, Skotlannissa, Slovakiassa, Sveitsissä, Tšekissä, Uudessa-Seelannissa ja Virossa sekä neljänkymmenen parhaan joukkoon Alankomaissa, Belgiassa (Flanderi) ja Tanskassa. Lisäksi se on myynyt Puolassa platinaa.
Pantteritokko

Pantteritokko ("Thorogobius ephippiatus") on tokkojen heimoon (Gobiidae) kuuluva merivesissä elävä kalalaji.
Koko ja ulkonäkö.
Pantteritokko kasvaa enintään 13 senttimetrin mittaiseksi. Ruumis on pitkänomainen ja väritykseltään yleensä ruskean harmaansinertävä. Kyljillä, päässä ja selkäevissä on mustia, oranssisia tai punaisia täpliä. Koiras on naarasta värikkäämpi. Selkä, pyrstö- ja peräevän reunat ovat vaaleansiniset. Selkäevän etuosassa on 6–7 piikkiruotoa ja takaosassa yksi piikkiruoto sekä 10–12 haarautunutta nivelruotoa. Peräevässä on yksi piikkiruoto ja kymmenen haarautunutta nivelruotoa.
Levinneisyys ja elinympäristö.
Pantteritokkoa tavataan Atlantin koillisosassa Norjan eteläosista ja Skagerrakista etelään aina Kanariansaarille asti. Lajia tavataan yleensä kivipohjilla tai kallioiden koloissa vedenpinnasta aina 12 metrin syvyyteen asti vedenpinnasta.
Ravinto ja elintavat.
Pantteritokon ravintoa ovat pienikokoiset äyriäiset kuten katkat, nilviäiset, madot ja toisinaan myös levät. Se saavuttaa sukukypsyyden levinneisyytensä pohjoisosissa 3–4 vuoden iässä ja 6–9 senttimetrin mittaisena, etelässä jo 1–2-vuotiaana. Sen kutu tapahtuu Englannissa touko-heinäkuussa. Yksi naaras voi tuottaa 2 500–12 000 mätimunaa sen koosta riippuen. Poikaset ovat kuoriutuessaan noin kolmen millimetrin mittaisia. Pantteritokko voi elää enintään yhdeksän vuoden ikäiseksi.
Thorogobius

Thorogobius on tokkojen heimoon (Gobiidae) kuuluva kalasuku. Siitä tunnetaan kuusi lajia:
Not OK

Not OK on norjalaisen DJ-tuottaja Kygon sekä yhdysvaltalaisen laulaja-lauluntekijä Chelsea Cutlerin musiikkikappale. Sen julkaisi Sony Music digitaalisesti ladattavana singlenä 23. toukokuuta 2019. Kappaleen ovat sanoittaneet Leah Haywood, Daniel James, David Brook, Rob Ellmore, Kygo ja Cutler. Kappaleen tuotannosta vastasivat puolestaan Dreamlab, Ruffian ja Kygo.
"Not OK" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Liettuassa, Norjassa, Ruotsissa, Slovakiassa ja Sveitsissä.
Dumitru Axinte

Dumitru Axinte (s. 9. toukokuuta 1952 Bukarest) on romanialainen jääkiekkoilija, joka pelasi hyökkääjänä. Hän edusti Romanian pääsarjan Dinamo Bucureștia 14 kauden ajan. Axinte pelasi myös Romanian jääkiekkomaajoukkueessa Innsbruckin talviolympialaisten 1976 jääkiekkoturnauksessa kuusi ottelua tehoin 3+2=5 sekä Lake Placidin talviolympialaisten 1980 jääkiekkoturnauksessa viisi ottelua tehoin 0+1=1. Axinte edusti Romaniaa myös maailmanmestaruuskilpailuissa 1977, joissa hän pelasi kymmenen ottelua ja teki niissä tehot 3+0=3.
Grabs

Grabs on kunta Koillis-Sveitsissä, Sankt Gallenin kantonissa. Siellä on runsaat 7 000 vakinaista asukasta.
Sijainti.
Grabs sijaitsee Reinjoen laaksossa ja laakson länsirinteellä pari kilometriä Buchsin kaupungista luoteeseen. Kunnan länsiosat ovat Churfirstenvuoria, jotka kuuluvat Appenzellin Alppeihin. Grabsin korkein vuorenhuippu on Gamsberg (2 384 m mpy.). Grabsin naapurikuntia ovat idässä Buchs, etelässä Buchs, Sevelen ja Walenstadt, lännessä Wildhaus-Alt St. Johann ja pohjoisessa Gams. 
Werdenberg.
Werdenberg on Grabsissa sijaitseva pieni, keskiaikainen kaupunki, jonka mukaan on nimetty koko seutu ja kuusi kuntaa käsittävä Werdenbergin hallinnollinen alue ().
Zhang Jing

Zhang Jing (; s. 18. maaliskuuta 1977 Hebei, Kiina) on kiinalainen maajoukkuetasolla 1990- ja 2000-luvuilla pelannut jääkiekkoilija, jonka pelipaikka oli hyökkääjä. Hän pelasi Kiinan naisten jääkiekkomaajoukkueessa Naganon talviolympialaisten 1998 sekä Salt Lake Cityn talviolympialaisten 2002 naisten jääkiekkoturnauksessa. MM-kilpailuissa Zhang edusti maajoukkuettaan Kanadassa 1997, Suomessa 1999, Kanadassa 2000, Yhdysvalloissa 2001, Kanadassa 2004, Ruotsissa 2005 sekä Kanadassa 2007.
Kem kan eg ringe

Kem kan eg ringe on norjalaisen DJ-tuottaja Kygon musiikkikappale, jolla vierailevat myös norjalaisräppärit Stone P ja Lars Vaular. Sen julkaisi Sony Music digitaalisesti ladattavana singlenä 14. kesäkuuta 2019. Kappaleen ovat sanoittaneet Kygo, Vaular, Store P, Mikkel Storleer Eriksen ja Tor Erik Hermansen, joista ensimmäinen myös tuotti sen.
"Kem kan eg ringe" on Kygon uran ensimmäinen kappale, joka on esitetty hänen äidinkielellään. Kappale oli kaupallinen menestys artistien kotimaassa Norjassa, jossa se pääsi singlelistan sijalle 3.
Sun Rui

Sun Rui (; s. 14. toukokuuta 1982 Harbin, Heilongjiang, Kiina) on kiinalainen ammattilaistasolla toistaiseksi 1990-, 2000- ja 2010-luvuilla pelannut jääkiekkoilija, jonka pelipaikka on ollut hyökkääjä. Hän on pelannut Kiinan naisten jääkiekkomaajoukkueessa Salt Lake Cityn talviolympialaisten 2002 sekä Vancouverin talviolympialaisten 2010 naisten jääkiekkoturnauksessa. MM-kilpailuissa Sun on edustanut maajoukkuettaan kahdeksassa turnauksessa.
Biwia springeri

Biwia springeri on töröjen heimoon (Gobionidae) kuuluva makean veden kalalaji, joka elää Pohjois- ja Etelä-Koreassa.
Family (The Chainsmokersin ja Kygon kappale)

Family on yhdysvaltalaisen musiikkituottajaduon The Chainsmokersin sekä norjalaisen DJ-tuottaja Kygon musiikkikappale. Sen julkaisivat Disruptor Records ja Columbia Records The Chainsmokersin kolmannen, World War Joy-studioalbumin kahdeksantena singlenä 6. joulukuuta 2019. Kappaleen ovat sanoittaneet Andrew Taggart, Alex Pall, Kygo, Andrew Jackson, Chris McClenney, Gradon Jay Lee ja Jorgen Odegard. Kappaleen tuotannosta vastasivat puolestaan The Chainsmokers ja Kygo.
Kappaleen musiikkivideon ohjasi Rory Kramer ja se julkaistiin The Chainsmokersin YouTube-kanavalla 12. joulukuuta 2019. "Family" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Norjassa ja Uudessa-Seelannissa.
Sam Underwood

Sam Lewis Underwood (s. 4. elokuuta 1987 Woking, Englanti) on brittiläinen näyttelijä, joka on esiintynyt useissa yhdysvaltalaisissa televisiosarjoissa. Vuosina 2014–2015 hän esitti "Pahan jäljillä" -sarjassa identtisiä kaksosia Lukea ja Markia. Underwoodilla on ollut rooleja myös sarjoissa "Dexter", "Fear the Walking Dead" ja "Isänmaan puolesta". Vuodesta 2019 alkaen hän on näytellyt "Dynastiassa".
Underwood muutti Britanniasta New Yorkiin vuonna 2006. Hän on opiskellut American Musical and Dramatic Academyssa.
Only Want You

Only Want You on brittiläislaulaja Rita Oran musiikkikappale, jolla vierailee myös yhdysvaltalaislaulaja 6lack. Sen julkaisi Atlantic Records Oran toisen, Phoenix-studioalbumin viidentenä ja viimeisenä singlenä 1. maaliskuuta 2019. Kappaleen ovat sanoittaneet Ali Tamposi, Andrew Watt, Emily Warren, Louis Bell ja 6lack, joista Watt ja Bell myös tuottivat sen.
"Only Want You" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Isossa-Britanniassa, Skotlannissa ja Uudessa-Seelannissa. Ora on esittänyt kappaleen livenä muun muassa NBC:n Today Showssa 25. maaliskuuta 2019.
R.I.P. (kappale)

R.I.P. on meksikolaislaulaja Sofía Reyesin musiikkikappale, jolla vierailevat myös brittiläislaulaja Rita Ora sekä brasilialaislaulaja Anitta. Sen julkaisi Warner Music Group digitaalisesti ladattavana ja suoratoistettavana singlenä 15. maaliskuuta 2019. Kappaleen ovat sanoittaneet Reyes, Ora, Chaz William Mishan, David Delazyn, Marco Masis, Shari Lynn Short, Omar Tavarez ja Thomas Augusto, joista Mishan, Delazyn ja Masis myös tuottivat sen. Kappaleen musiikkivideon ohjasi Eif Rivera ja se julkaistiin singlen julkaisupäivänä. Video kuvattiin Los Angelesissä. Video voitti palkinnon vuoden 2019 LOS40 Music Awardsissa kategoriassa "Vuoden kansainvälinen video".
"R.I.P." oli kaupallisesti kohtalainen menestys, sen päästyä singlelistan viidenkymmenen parhaan joukkoon Argentiinassa, Ecuadorissa, Kolumbiassa, Kreikassa, Liettuassa, Portugalissa, Puerto Ricossa, Slovakiassa, Uudessa-Seelannissa ja Venezuelassa. Lisäksi se on myynyt Meksikossa sekä Yhdysvalloissa yksinkertaista ja Brasiliassa jopa kolminkertaista platinaa.
Ritual (kappale)

Ritual on alankomaalaisen DJ-tuottaja Tiëston, brittiläisen musiikkituottajan Jonas Bluen sekä brittiläislaulaja Rita Oran musiikkikappale. Sen julkaisivat Musical Freedom ja AM PM Records Tiëston tulevan seitsemännen, The London Sessions-studioalbumin toisena singlenä 31. toukokuuta 2019. Kappaleen ovat sanoittaneet Tiësto, Blue, Grace Barker, Michael Stonebank, Wayne Hector ja Fraser T. Smith, joista kaksi ensimmäistä tuottivat sen Stonebankin kanssa. Kappaleen musiikkivideo julkaistiin Tiëston YouTube-kanavalla 20. kesäkuuta 2019.
"Ritual" oli kaupallisesti kohtalainen menestys, sen päästyä singlelistan kymmenen parhaan joukkoon Belgiassa (Flanderi), Kroatiassa, Liettuassa, Skotlannissa, Unkarissa ja Uudessa-Seelannissa sekä kahdenkymmenen parhaan joukkoon Alankomaissa, Belgiassa (Vallonia), Boliviassa, Irlannissa, Libanonissa ja Virossa. Lisäksi kappale on myynyt Puolassa kaksinkertaista platinaa.
Litium (täsmennyssivu)

Litium tai lithium voi tarkoittaa seuraavia asioita:
Sofía Reyes

Úrsula Sofía Reyes Piñeyro (s. 25. syyskuuta 1995 Monterrey, Nuevo León, Meksiko, taiteilijanimeltään Sofía Reyes) on meksikolainen laulaja-lauluntekijä ja näyttelijä. Hän nousi suuren yleisön tietoon vuonna 2018 kappaleella "1, 2, 3", jolla vierailevat myös Jason Derulo ja De La Ghetto. Vuonna 2019 hän julkaisi kappaleen nimeltään "R.I.P." joka menestyi varsinkin Latinalaisessa Amerikassa ja palkittiin sekä Latin American Music Awardilla että LOS40 Music Awardilla.
"Rayes" on kertoman mukaan laulanut 6-vuotiaasta lähtien, jolloin hän alkoi soittamaan myös pianoa. Hän latasi myöhemmällä iällä itsestään videoita internetiin esittämässä muiden artistien kappaleita. Tämä kiinnitti muun muassa latinalaisamerikkalaisen laulajan Prince Roycen huomion, joka solmi siihen aikaan 12-vuotiaan Reyesin kanssa levytyssopimuksen omistamalleen D'León Records levy-yhtiölle. "Rayes" julkaisi debyyttisinglen "Now Forever" (jolla vierailee yhdysvaltalaisräppäri Khleo Thomas) huhtikuussa 2013.
Diskografia.
Singlet.
Pääartistina
Vierailevana artistina
Promosinglet
Anneli Rauhala

Sirkka Anneli Rauhala-Wentz (o.s. Rauhala; 26. joulukuuta 1928 Viipuri – 27. syyskuuta 2021 Kaarina) oli suomalainen oopperalaulaja (draamallinen sopraano), Tauno Kaivolan, Max Lorenzin ja Clemes Glettenbergin oppilas. Vuodesta 1963 lähtien hän asui Saksassa, Itävallassa ja Sveitsissä, ja hän oli kiinnitettynä Luzernin ja Augsburgin oopperaan. Hänen ohjelmistoonsa on kuulunut noin 40 oopperaroolia. Lisäksi hän on toiminut laulupedagogina Münchenissä ja Orivedellä.
Rauhalan puoliso oli saksalainen viulutaiteilija Detlev Wentz. Hänen veljensä on pianisti-urkuri Matti Rauhala (s. 1925).
Maddison Brown

Maddison Brown (s. 23. huhtikuuta 1997) on australialainen näyttelijä ja malli. Hänet tunnetaan televisiosarjasta "Dynastia", jossa hän on esittänyt Kirby Andersia vuodesta 2018 alkaen.
Brown on näytellyt myös Nicole Kidmanin kanssa elokuvassa "Strangerland" (2015).
Justus Adolf Ericsson

Justus Adolf Ericsson (14. lokakuuta 1820 Ruotsi – 23. maaliskuuta 1895 Pietari) oli suomalainen Venäjän keisarillisen laivaston vara-amiraali ja luotsi- ja majakkalaitoksen ylihallituksen ylitirehtööri. 
Ericssonin vanhemmat olivat lääketieteen tohtori Adolf Ericsson ja Ulrika Lindegren ja puoliso vuodesta 1845 Gustafva Fredrika Christén. Ericsson tuli oppilaaksi Haminan kadettikouluun 1836, mutta erosi sieltä keväällä 1839 ja astui palvelukseen 3. suomenmaalaiseen linjapataljoonaan. Vuonna 1841 hänet siirrettiin 1. Suomen meriekipaasin 7. komppaniaan 2. luokan majoitusmestarin vakanssille ja 1843 junkkariksi 1. komppaniaan. Vuonna 1844 hän tuli vastaavaan tehtävään 6. komppaniaan, samalla kun hän yleni midshipsmaniksi. Vuosina 1841–1843 hän purjehti useilla eri aluksilla Itämerellä, vuonna 1844 hänet oli komennettu linjalaiva Leipzigin Pohjanmeren risteilylle.
Luutnantiksi Ericsson ylennettiin 1845 ja siirrettiin Ohotan meriekipaasiin Itä-Siperiaan. Vuosina 1846–1847 hän purjehti kuljetusalus Irtytshillä Ohotanmerellä, mutta sai 1848 siirron Itämeren laivaston 18. meriekipaasiin. Hän osallistui 1848–1851 fregatti Tsesarevitšin risteilyyn Schleswigiin ja palveli kouluttajana vahtialuksilla ja hiililaiva Utshenikalla Viaporin redillä. Maaliskuussa 1851 hänet siirrettiin 1. Suomen meriekipaasin 3. komppaniaan, toukokuussa 1853 hänestä tuli 1. komppanian päällikkö ja vuoden päästä 4. komppanian päällikkö. Ericsson osallistui myös hydrografisiin mittauksiin ja Finlandia-aluksen purjehduksiin Itämerellä ja toimi kouluttajana siipirataslaiva Olafilla.
Kapteeniluutnantiksi Ericsson ylennettiin keväällä 1855. Krimin sotaan hän osallistui 1854–1855 tykkiveneosastossa, puolustaen Viaporia. Huhtikuussa 1856 hänet siirrettiin 6. meriekipaasiin ja vuoden 1857 alussa 25. meriekipaasiin Arkangeliin. Hän toimi siellä 1857–1858 vahtialus Novaja Zemljan päällikkönä ja sitten 1858–1862 kuljetusalusten Gospital, Dvina ja Artelštšik päällikkönä Suomenlahdella. Vuonna 1862 hänet ylennettiin 2. luokan kapteeniksi 25. meriekipaasissa. Artelštšikin päällikkönä Suomenlahden hydrografisissa mittauksissa Ericsson toimi 1863–1864.
Syksyllä 1864 Ericsson nimitettiin Kronstadtin sataman luotsikomentajaksi, 1. luokan kapteeniksi hän yleni huhtikuussa 1866. Vuonna 1868 hänet siirrettiin palvelukseen Kaukasiaan, missä hän oli vuoden 1874 alkuun saakka. Huhtikuussa 1874 Ericsson nimitettiin Suomen majakka- ja luotsilaitoksen päälliköksi Helsinkiin. Hänet ylennettiin kontra-amiraaliksi 1878. Sotapalveluksesta ja hoitamastaan tehtävästä hän sai eron vara-amiraalina helmikuussa 1882.
Tauno Kaivola

Tauno Sakari Kaivola (28. joulukuuta 1912 Lammi – 22. tammikuuta 1995 Lahti) oli suomalainen laulaja (barytoni), kirkkomuusikko ja pedagogi. Kaivola opiskeli laulua muun muassa Oiva Soinin johdolla Sibelius-Akatemiassa ja suoritti lauludiplomin vuonna 1944. Hän opiskeli laulua myös ulkomailla.
Kaivola esiintyi konserttilaulajana sekä solistina. Hän toimi pitkään kanttori-urkurina Keski-Lahden seurakunnassa (1946–1968) sekä opetti laulua Lahden musiikkiopistossa vuodesta 1947, lehtorina 1968–1981. Hän oli Suomen arvostetuimpia laulupedagogeja, ja hänen oppilaitaan ovat olleet muiden muassa Ritva Auvinen, Raili Kostia, Anneli Rauhala, Martti Talvela, Kalevi Koskinen ja Jaakko Ryhänen. Kaivolalle myönnettiin arvonimi director cantus vuonna 1952 ja taiteilijaeläke 1986
Kaivolan lapsista Asko Kaivola (1937–1973) oli urkutaiteilija ja Päivi Heikinheimo on laulaja ja pedagogi.
Loistotapakulo

Loistotapakulo ("Melanopareia elegans") on sepeltapakuloihin kuuluva lintulaji. Lajia tavataan Etelä-Amerikasta.
Koko ja ulkonäkö.
Loistotapakulo voi kasvaa 14–15 cm pitkäksi. Sukupuolet eroavat hieman toisistaan ulkonäöltään. Loistotapakulokoiras on päälaeltaan ja silmäkulmajuovastaan musta ja otsan juova ja kurkku ovat valkoiset. Rinnassa on laaja musta laikku ja vatsa on punaruskea. Koiraan selkä on harmaa ja siivet punaruskeat. Lajin naaras muistuttaa koirasta kuvioinniltaan, mutta päälaki ja silmäkulmajuova ovat ruskeammat, rinnan musta laikku on pienempi ja vatsa vaaleampi. Linnun pyrstö on pitkä.
Levinneisyys ja elinympäristö.
Loistotapakulo elää Ecuadorissa ja Perussa. Lajin elinympäristöä ovat tiheät puolikuivien metsien pohjakerrokset ja pensaikot. Se liikkuu useimmiten yksin tai pareittain.
Green Card

Green card tai vihreä kortti voi tarkoittaa ainakin seuraavia asioita:
Kakegawa

Kakegawa () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee prefektuurin lounaisosassa Ogasavuorta ympäröivillä kukkuloilla. Etelässä sen alue ulottuu Tyynenmeren Enshūnmerelle, pohjoisessa Akaishivuorten reunavuorille. Kakegawassa on 117 383 asukasta (maaliskuussa 2020) ja sen pinta-ala on 265,69 neliökilometriä.
Kakegawan linnan perusti Imagawa-klaani Sengoku-kaudella. Sittemmin Edo-kaudella 1600-luvulta lähtien Kakegawa kehittyi yhtenä vilkkaan Tōkaidō-tiereitin postiasemista ("shukuba") ja linnanaluskaupunkina Ōta-klaanin hallinnassa. Tärkeä perinteinen elinkeino on teen viljely ja tuotanto. Aiemmin kaupungissa oli etenkin tekstiiliteollisuutta, mutta 1970-luvulta lähtien sinne on sijoittunut kone-, elektroniikka-, kosmetiikka- ja lääketeollisuutta. Teen lisäksi kaupunkia ympäröivillä maaseutualueilla viljellään muun muassa "mikan"-mandariineja, meloneja ja tomaatteja. Kaupunkioikeudet Kakegawalle myönnettiin vuonna 1954. Kaupunki laajeni huomattavasti vuonna 2005, kun siihen liitettiin Daitōn ja Ōsukan maaseutukaupungit.
Kakegawan linnaan liittyvä palatsirakennus on valittu yhdeksi Japanin tärkeän kulttuuriomaisuuden kohteista. Linnan torni sen sijaan on rakennettu uudelleen vuonna 1994. Kaupungissa sijaitsevat myös Takatenjinin ja Yokosukan linnojen rauniot. Muita nähtävyyksiä ovat Kamon japaninkurjenmiekkapuutarha, Sayo no Nakayaman sola ja Kurami-onsenin kuuma lähde. Kakegawa on historiallisesti ollut "hōtoku"-filosofian ydinaluetta, ja siellä toimii Dai-Nippon hōtoku-sha -järjestön päämaja. Kakegawaa palvelevat suurnopeusjunalinja Tōkaidō Shinkansen, JR Tōkain Tōkaidō-päälinja ja Tenryū Hamanako -rautatien Tenryū Hamanako -linja.
Simon Polviander

Simon Polviander (1640 Kiukainen – 1711 Ikaalinen) oli hämäläinen pappi ja kirkkoherra joka perusti Polvianderin-suvun. Simon Mikonpojan vanhemmat olivat Kiukaisten Köylypolven Knuutilan ratsutilallinen Mikko Markuksenpoika ja vaimonsa Riita Jaakontytär. Polviander valmistui ylioppilaaksi Turun akatemiasta 1662 tai 1663. Hänet mainitaan respondenttina 10.3.1666 ja toisen kerran 1667.
Polviander syntyi luultavasti 1640-luvun alkupuolella. Hän opiskeli satakuntalaisessa yliopistossa Laguksen mukaan rehtorikaudella 1662-63. Polviander toimi Kokemäellä kirkkoherranapulaisena vuodesta 1672, mutta oli ehkä jo 1668 alkanut hoitaa tehtäviä siellä, koska tuomiokapituli sanoi hänen olleen 21 vuotta Kokemäen kappalaisena vuonna 1689. Hän oli Kokemäen kappalainen vuodesta 1674 lähtien, asui aluksi pappilassa, mutta muutti vuonna 1680 Askolan ratsutilalle, jonka oli saanut äidiltään perinnöksi oikeuden päätöksellä 1678. Nimitettiin Ikaalisten kirkkoherraksi tuomiokapitulin valtakirjalla 15. toukokuuta 1689 ja piti paikkansa, vaikka kuningas olikin jo nimennyt siihen toisen sotilaspapin. 
Hän toimi synodaaliväitöksen respondenttina pappeinkokouksessa Turussa 1672 ja piti saarnan siellä 1694. Simon Polviander kuoli oletettavasti Ikaalisissa 1711. Polviander avioitui Huittisissa 23.7.1672 Anna Nilsintytär Barckin kanssa ja he isännöivät Kokemäellä Askolan rusthollia vuodesta 1678. Heidät vihki Jöns Kurckin, Köyliön, Saaren ja Piiloisten kartanoiden vouti. Barckin vanhemmat olivat Nils Olofinpoika Barck ja tämän ensimmäinen vaimo Anna Martinintytär Gråå. Muutti leskeksi jäätyään takaisin Kokemäen Askolaan, jossa kuoli ja haudattiin Kokemäelle elokuussa 1729.
Tsipiljanka

Tsipiljanka () on Luoteis-Venäjällä Pihkovan alueella virtaava joki, joka on Aloljan sivujoki.
Joen kulku.
Joki alkaa Tsipiljan luoteisrannasta, josta se virtaa aluksi kolme kilometriä länteen Tšistjakin suoalueen () läpi. Suolla siihen yhtyy etelästä tuleva oja Krjakva (), suon jälkeen se kääntyy pohjoiseen Ameltšinon () kylään, jossa siihen yhtyy idästä tuleva Ostrovitosta alkava usean järven laskuoja. Samalla peltoaukealla joki kääntyy länteen Vyplohan () peltoaukealle. Mitä lähemmäksi Aloljan jokilaaksoa se tulee, sen mutkaisemmaksi sivujoki tulee. Noin kolme kilometriä etelään Rygozyn kylästä () Tsipilja yhtyy Aloljaan sen vasemmalta puolelta. Yhtymäkohta sijaitsee 29 kilometriä yläjuoksulle päin Aloljan suulta. Täällä on myös Alolja mutkainen.
Valuma-alue ja sivujoet.
Tsipiljanka sijaitsee Narvanjoen vesistöalueessa Velikajan valuma-alueella. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Velikajan sivujoen Aloljan valuma-alue sijaitsee kokonaan Pihkovan alueella. Tsipiljanka on Aloljan lyhyt sivujoki noin 29 kilometriä ylös joensuusta. Tsipiljankan suuria sivuojia on ainakin seuraavat ojat:
Lähteet: 1 = 
Tsipiljankan valuma-alueella on joitakin järviä. Tsipilja sijaitsee yläjuoksulla ja se on latvavesiensä ainoa järvi. Sivujoen Krjakvan valuma-alueella sijaitsevat latvajärvi Krjakva, Anaškinon lampi (), Mutovozovossa () sijaitseva Orehovo (), josta alkaa Tšistjakin suoalueen läpi virtaava oja. Ostrovitosta alkavan laskuojan valuma-alueella on monta järveä tai lampea. Ostrovitoon laskee Babjen () kautta kuusi lampea, jotka sijaitsevat Krasnojen () kirkonkylässä. Laskuojallakin on sivuoja, jonka valuma-alueella sijaitsee viisi järveä tai lampea. Niistä suurimmat ovat Dolgoje () ja Svetloje ().
Hallintoalue.
Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Joen vesistörekisterin numero on 01030000112102000027765 . Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen.
Polviander

Polviander on muun muassa seuraavien suomalaisten henkilöiden sukunimi:
Jääkiekon I-divisioonan kausi 1985–1986

Kausi 1985–1986 oli järjestyksessään 12. pelattu I-divisioonakausi. KalPa nousi suoraan SM-liigaan voitettuaan I-divisioonan mestaruuden. TuTo, KooKoo ja HPK etenivät SM-liigan karsintaan, jonka tuloksena yksikään niistä ei noussut liigaan. TJV putosi alempaan sarjaan.
SM-liigakarsinta.
Jokerit ja TuTo päätyivät tasapisteisiin, joten joukkueiden välillä pelattiin uusintaottelu seuraavan kauden SM-liigapaikasta. Jokerit voitti ottelun 1-4 ja säilyi SM-liigassa.
Karsintasarja.
SaPKo 10 pistettä, KooVee 6 pistettä, VaKi 5 pistettä, S-Kiekko 3 pistettä.
SaPKo säilyi I-divisioonassa.
Jääkiekon I-divisioonan kausi 1984–1985

Kausi 1984–1985 oli järjestyksessään 11. pelattu I-divisioonakausi. JyP HT nousi suoraan SM-liigaan voitettuaan I-divisioonan mestaruuden. KalPa, KooKoo ja TuTo etenivät SM-liigan karsintaan, jonka tuloksena yksikään niistä ei noussut liigaan. Vaasan Sport putosi alempaan sarjaan.
SM-liigakarsinta.
SaiPa säilyi SM-liigassa. 
I-divisioonakarsinta.
SaPKo säilyi I-divisioonassa.
Find a Grave

Find a Grave on yhdysvaltalainen verkkosivusto, jonka avulla yleisö voi hakea ja lisätä online-tietokantaan hautausmaarekistereitä. Sivuston omistaa Ancestry.com. Sivusto vastaanottaa ja lataa digitaalisia valokuvia hautakivistä, jotka ovat ottaneet palkattomat vapaaehtoiset hautausmailla. Find a Grave julkaisee sen jälkeen kuvan verkkosivuilleen.
Heinäkuussa 2020 Find a Grave -sivustolla oli yli 190 miljoonaa hautausrekisteriä ja yli 75 miljoonaa kuvaa.
Historia.
Sivuston perusti Jim Tipton vuonna 1995 tukemaan harrastustaan, kun hän vieraili kuuluisuuksien hautauspaikoilla. Hän lisäsi myöhemmin sivustolle keskustelupalstan. Find a Grave perustettiin kaupallisena kokonaisuutena vuonna 1998. Sivustolle alettiin lisätä myös tavallisten ihmisten hautoja, jotta käyttäjät voisivat muistaa edesmenneitä omaisiaan ja ystäviään.
Vuonna 2013 Tipton myi sivuston Ancestry.com-yhtiölle ja totesi, että sukututkimusyhtiö oli ”linkittänyt ja ohjannut liikennettä sivustolle useita vuosia. Hautaustiedot ovat upea lähde ihmisille, jotka tutkivat sukuhistoriaansa”. Syyskuussa 2013 Ancestry.comin ylläpitäjät kertoivat, että he aikovat lanseerata uuden mobiilisovelluksen, parantaa asiakastukea ja ottaa käyttöön parannetun muokkausjärjestelmän päivitysten lähettämiseksi, vieraiden kielten tuen ja muita sivuston parannuksia.
Vuoden 2017 marraskuussa alkuperäinen sivusto vaihdettiin uudelleen suunniteltuun sivustoon. Virallisesti 20. elokuuta 2018 alkuperäinen Find a Grave -verkkosivusto suljettiin.
Sisältö ja ominaisuudet.
Sivusto sisältää luetteloita hautausmaista ja haudoista ympäri maailmaa. Yhdysvaltojen hautausmaat ovat järjestäytyneet osavaltioiden ja maakuntien toimesta, ja monet hautausmaarekisterit sisältävät Google Mapsin GPS-koordinaatit sekä valokuvia hautausmaista ja hautauspaikoista. Henkilökohtaiset hautarekisterit voivat sisältää syntymä- ja kuolemispäivän, elämäkerran tietoja, hautausmaa- ja tonttitietoja, valokuvia hautamerkitsijästä ja henkilöstä sekä avustajien tietoja.
Avustajien on ilmoittauduttava jäseneksi voidaakseen lähettää luetteloita, joita kutsutaan sivustolla muistomerkeiksi. Lähettäjästä tulee luettelon hallinnoija, mutta hän voi myös siirtää hallinnon toiselle jäsenelle. Vain listan nykyinen hallinnoija voi muokata sitä, mutta kuitenkin jokainen jäsen voi käyttää sivuston ominaisuuksia lähettääkseen korjauspyynnöt listan hallinnoijalle.
Jokainen jäsen voi myös lisätä valokuvia ja merkintöjä yksittäisiin luetteloihin; merkinnät voivat sisältää kuvia kukista, lipuista, uskonnollisista ja muista symboleista, ja ne voivat sisältää surunvalitteluja. Jäsenet voivat kysyä valokuvia tietystä haudasta, jolloin automaattisesti hautaa lähellä olevat saavat ilmoituksen pyynnöstä.
Rusokitabarbi

Rusokitabarbi ("Raiamas batesii") on seeprakalojen (Danionidae) heimoon kuuluva makean veden kalalaji. Sen kuvasi tieteelle ensimmäisen kerran George Albert Boulenger vuonna 1914.
Rusokitabarbi kasvaa tavallisesti noin kymmenen senttimetrin mittaiseksi, mutta pisimmillään se voi olla 12 senttimetriä pitkä. Lajia tavataan ainoastaan Kamerunista. Kansainvälinen luonnonsuojeluliitto IUCN on luokitellut rusokitabarbin elinvoimaiseksi lajiksi.
Feliks Ojanen

Emil Feliks Nikolai Ojanen (18. joulukuuta 1898 Korpilahti – 9. helmikuuta 1970) oli suomalainen taidemaalari. Hän toimi mainos- ja koristepiirtäjänä sekä kilpimaalarina ja oli myös opettajana työväenopistossa.
Pienviljelijäperheeseen syntynyt Ojanen muutti perheensä mukana Jyväskylän maalaiskunnan Lohikoskelle Tourujoen varteen vuonna 1900. Ojanen suoritti Porin ylemmässä käsityökoulussa maalarin ammattitutkinnon 1914–1919, ja hän työskenteli sitten kilpimaalarina maalarimestari Emil Kaistisen liikkeessä ja myöhemmin hän oli Jyväskylän kaupungin työntekijänä.
Ojanen kävi Suomen Taideyhdistyksen piirustuskoulua vuosina 1923–1924, mutta hän joutui lopettamaan taideopinnot talousvaikeuksien takia. Hänen taiteilijan debyyttinsä oli Jyväskylässä 1920. Ojanen osallistui Suomen Taideakatemian näyttelyihin vuosina 1933 ja 1935 sekä Suomen Kuvataidejärjestöjen Liiton näyttelyyn. Ulkomailla Ojasen töitä oli esillä vuonna 1953 Eskilstunassa Ruotsissa, Stavangerissa Norjassa ja Esbjergissä Tanskassa. Ojanen oli mukana perustamassa Jyväskylän taiteilijaseuraa vuonna 1945.
Feliks Ojasen maalasi lähinnä maisemia etupäässä Jyväskylästä ja Jyväskylän lähiympäristöstä. Kun sairaudet alkoivat vaikeuttaa Ojasen liikkumista, hän haki maalauksiensa aiheet Tourujoen tienoilta ja häntä kutsuttiinkin "Tourujoen maalariksi". Feliks Ojanen, Yrjö Saarinen, Väinö Ruoranen ja Matti Särkkä muodostivat "Taulumäen ryhmän", jonka jäseniä yhdistivät taide- ynnä muut harrastukset.
Conversations in the Dark

Conversations in the Dark on yhdysvaltalaislaulaja John Legendin sekä ranskalaisen DJ-tuottaja David Guettan musiikkikappale. Sen julkaisivat Columbia Records ja Sony Music Entertainment digitaalisesti ladattavana ja suoratoistettavana singlenä 14. helmikuuta 2020. Kappaleen ovat sanoittaneet Legend, Chance Peña, Gregg Wattenberg, Jesse Fink sekä Kellen Pomeranz ja sen tuottivat Wattenberg sekä Pom Pom.
"Conversations in the Dark" oli kaupallisesti huono menestys, sen jäätyä vallan pois singlelistojen viidenkymmenen parhaan joukosta. Kappaleen ainoa singlelistasaavutus on Yhdysvaltain Billboard Hot 100-listan sija 86.
Anabarilius

Anabarilius on aasiankarppien heimoon (Xenocyprididae) kuuluva aasialainen särkikalojen suku. Siihen luetaan seuraavat 18 lajia:
Helmer Selin

Helmer Selin (19. heinäkuuta 1920 Hartola – 17. kesäkuuta 2017 Jyväskylä) oli suomalainen kuvataiteilija, runoilija, opettaja ja taidekriitikko.
Selin kävi Korpilahden Heinosniemen supistetun kansakoulun ja hän oli sitten kolme vuotta metsä- ja uittotöissä kunnes hän hakeutui vuonna 1937 opiskelemaan Viipurin Taiteenystäväin piirustuskouluun Rurik Lindquistin johdolla. Syksyllä 1939 Selin ilmoittautui vapaaehtoisena puolustusvoimien palvelukseen ja talvisodan jälkeen hän oli varusmiespalveluksessa kotiutuen keväällä 1941. Jatkosodassa Selin oli partiomiehenä ja tunnustelijana ja hän haavoittui kaksi kertaa. 
Sotien jälkeen Selin toimi kuvataideopettajana ja järjesti taidekursseja. Hän oli läänin taidetoimikunnan jäsenenä ja taidekilpailujen arvostelijana sekä toimi taidenäyttelyiden kokoajana, rakentajana ja esittelijänä. Ensimmäisen oman taidenäyttelynsä Selin piti Jyväskylässä 1945. Hän maalasi öljy- ja akryylivärimaalauksia ja teki veistoksia pääasiassa puusta ja betonista. Hän oli aluksi maisemamaalauksissaan ekspressionisti mutta siirtyi sitten 1960-luvulle tultaessa kohti nonfiguratiivista ilmaisua. Selin teki useita opintomatkoja Välimeren maihin ja erityisesti Italiaan ja siellä Firenzeen.
Kuvataiteilijana Selin oli tunnettu etenkin ekspressionistisista Päijänne-maalauksistaan joita hän teki kankaalle ja höyläämättmälle puulle. Selinin Päijänne-aiheinen runoelma "Suuren järven laulu ja runoja vuodenkierrosta" voitti Keski-Suomen taidetoimikunnan kirjallisuuskilpailun runosarjan 1972.
Chanodichthys

Chanodichthys on aasiankarppien heimoon (Xenocyprididae) kuuluva itäaasialainen, makeissa vesissä elävä särkikalojen suku. Siihen luetaan seuraavat viisi lajia:
Leptocypris lujae

Leptocypris lujae on keskiafrikkalainen makean veden seeprakalalaji (heimo Danionidae).
Lajia tavataan Kongossa ja Keski-Afrikan tasavallassa. Se kasvaa tavallisesti noin 10 senttimetrin mittaiseksi. Kansainvälinen luonnonsuojeluliitto IUCN on luokitellut sen elinvoimaiseksi lajiksi.
Culter

Culter on aasiankarppien heimoon (Xenocyprididae) kuuluva aasialainen särkikalojen suku. Siihen luetaan seuraavat neljä lajia:
Detroit 3 AM

Detroit 3 AM on ranskalaisen DJ-tuottaja David Guettan sekä tanskalaisen DJ-tuottaja Mortenin musiikkikappale. Sen julkaisivat Parlophone sekä Warner Music Group digitaalisesti ladattavana ja suoratoistettavana singlenä 6. maaliskuuta 2020. Kappaleen ovat sanoittaneet Guetta, Klaus Christensen, Mike Hawkins, Mike James ja Morten. Kappaleen tuotannosta vastasivat puolestaan Guetta, Hawkins, Morten ja Toby Green. "Detroit 3 AM" ei ole toistaiseksi päässyt lainkaan listoille.
Kappalelista.
Digitaalinen lataus
All Night (Afrojackin kappale)

All Night on alankomaalaisen DJ-tuottaja Afrojackin musiikkikappale, jolla vierailee myös yhdysvaltalaislaulaja Ally Brooke. Sen julkaisi Wall Recordings digitaalisesti ladattavana ja suoratoistettavana singlenä 21. helmikuuta 2020. Kappaleen ovat sanoittaneet Afrojack, Urales Vargas, Molly Pettersson Hammar, Kristin Carpenter ja Sebastian Daniel, joista ensimmäinen myös tuotti sen Buddhan kanssa.
Kappaleen musiikkivideon ohjasi Zane ja se julkaistiin Afrojackin YouTube-kanavalla 17. huhtikuuta 2020. Videolla nähdään yhdysvaltalainen laulaja-tanssija Montana Tucker tanssimassa varastohallissa. "All Night" on päässyt listoille toistaiseksi Belgian Flanderissa ja Yhdysvalloissa, joista ensimmäisessä se pääsi Ultratip-listan "Extra tips"-listalle ja jälkimmäisessä puolestaan Billboardin Mainstream Top 40-listalle.
Ei Haukku haavaa tee

Ei Haukku haavaa tee on suomalainen komediasarja, jonka pääosissa näyttelevät Pirjo Heikkilä, Jarkko Lahti ja Hannele Lauri. Sarjan kahdeksanosainen ensimmäinen tuotantokausi julkaistiin Elisa Viihde -suoratoistopalvelussa toukokuussa 2020. Ensimmäisen tuotantokauden ohjasivat Lauri Nurkse ja Olli Ilpo Salonen ja se perustui pääkäsikirjoittajan Elena Tarashchanskayan alkuperäisideaan. Loppuvuodesta 2021 julkaistulla toisella tuotantokaudella Elena Tarashchanskaya jatkoi pääkäsikirjoittajana ja jaksot ohjasi Jäppi Savolainen.
Sarjan alussa Toni Pitkäsen (es. Jarkko Lahti) Anna-äiti (es. Hannele Lauri) kuolee tapaturmaisesti. Anna kuitenkin palaa perheeseen kulkukoira Haukun ruumiissa. Tonin Maria-vaimo (es. Pirjo Heikkilä) on kuitenkin ainoa, joka näkee anoppinsa ja joutuu opettelemaan tulemaan toimeen koiran ruumissa elävän Annan kanssa, josta ei hänen eläessään edes pitänyt. Ensimmäisellä kaudella Haukun rotuna oli bostoninterrieri, mutta toisella kaudella rotu vaihdettiin borderterrieriin, sillä bostoninterrieri-rodun jalostukseen liittyvät terveysongelmat olivat nousseet suurempaan tietoisuuteen.
Sarjan ensimmäinen kausi kuvattiin Helsingissä alkuvuodesta 2019. Toisen kauden kuvaukset alkoivat loppuvuodesta 2020.
Ally Brooke

Allyson Brooke Hernandez (s. 7. heinäkuuta 1993 San Antonio, Teksas, Yhdysvallat, taiteilijanimeltään Ally Brooke) on yhdysvaltalainen laulaja. Hän nousi suuren yleisön tietoon oltuaan osana tyttöbändi Fifth Harmonya. Brooke alkoi tavoitella soolouraa vuonna 2017 ja vieraili saman vuoden aikana muun muassa ASAP Fergin kanssa Lost Kingsin kappaleella "Look at Us Now". Lisäksi hän on esiintynyt esimerkiksi DJ Topicin kappaleella "Perfect" vuonna 2018.
Fifth Harmonyn jäätyä tauolle toukokuussa 2018 "Brooke" solmi levytyssopimuksen Atlantic Recordsin kanssa. Hänen ensimmäinen single nimeltään "Vámonos", jolla esiintyvät myös Kris Kross Amsterdam ja Messiah, julkaistiin marraskuussa 2018. Tammikuussa 2019 hän julkaisi kappaleen "Low Key", jolla esiintyy myös Tyga. "Brooken" debyyttistudioalbumi julkaistaan kevään 2020 aikana. Hän kilpaili Yhdysvaltain Dancing with the Stars -televisiosarjan 28. tuotantokaudella ja sijoittui kolmanneksi parinsa Sasha Farberin kanssa.
"Brooken" perheeseen kuuluvat isä Jerry Hernandez, äiti Patricia Castillo ja isoveli. Vaikka Brookella on meksikolaiset sukujuuret, hänen vanhempansa eivät opettaneet hänelle lapsena espanjaa, koska he halusivat välttää hänen syrjityksi joutumista.
Diskografia.
Singlet.
Pääartistina
Vierailevana artistina
Promosinglet
Lips Don’t Lie

Lips Don’t Lie on yhdysvaltalaislaulaja Ally Brooken musiikkikappale, jolla vierailee myös yhdysvaltalaisräppäri A Boogie wit da Hoodie. Sen julkaisivat Atlantic Records ja Latium Entertainment digitaalisesti ladattavana ja suoratoistettavana singlenä 24. toukokuuta 2019. Kappaleen ovat sanoittaneet Artist Dubose, Oscar Görres, Brooke, Elof Loelv, ja Madison Love. Kappaleen tuotannosta vastasivat puolestaan Görres ja Elof Loelv. Kappaleen musiikkivideo julkaistiin Brooken YouTube-kanavalla singlen julkaisupäivänä.
Vaikka ”Lips Don’t Lie” on menestynyt huonosti singlelistoilla, se on kuitenkin saavuttanut kohtalaista suosiota radiosoittolistoilla. Se on päässyt radiosoittolistalle toistaiseksi Romaniassa, Venäjällä ja Yhdysvalloissa. Romaniassa siitä tuli vuonna 2019 radiokanavien 58:nneksi soitetuin kappale.
4197 Morpheus

4197 Morpheus on keskikokoinen asteroidi, joka luokitellaan Apollo-asteroidihin. Asteroidin kiertorata tuo sen lähimmillään astronomisen yksikön päähän Maasta. Asteroidi on lähimmillään päässä ja etäisimmillään astronomisen yksikön päässä Auringosta. Asteroidin läpimitta on noin ja pyörähdysaika akselin ympäri on .
Asterodin löysivät E. F. Helin ja E. M. Shoemaker 11. lokakuuta 1982. Asteroidi on nimetty kreikkalaisen mytologian Morfeuksen mukaan, mutta nimi viittaa myös Matrix elokuvan hahmoon. Ennen kuin tämä pikkuplaneetta nimettiin, se tunnettiin tunnuksella 1982 TA. Morpheuksella on hyvin soikea kiertorata; sen eksentrisyys on jopa 0,7724. Se on lähimmillään lähempäna Aurinkoa kuin Venus.
Kikugawa

Kikugawa () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee sisämaassa prefektuurin länsiosassa Kikujoen varrella. Kaupungin itäosassa kohoaa Makinoharan ylänkö. Kikugawassa on 48 494 asukasta (huhtikuussa 2020) ja sen pinta-ala on 94,19 neliökilometriä.
Kikugawan kaupunki perustettiin vuonna 2005 liittämällä yhteen Kikugawan ja Ogasan maaseutukaupungit. Tärkeä perinteinen elinkeino kaupungin kukkulaisissa itäosissa on teen viljely ja teetuotteiden valmistus. Muualla harjoitetaan riisin, hedelmien, kuten melonien ja tomaattien, sekä vihannesten viljelyä. 1970-luvulta alkaen alueelle on sijoittunut myös kone- ja hienomekaanista teollisuutta sekä autoteollisuuden liitännäisteollisuutta. Suuri osa teollisuudesta valmistaa laitteita teetuotannon tarpeisiin.
Kikugawan rakennettuun kulttuuriperintöön kuuluvat Edo-kaudella rakennettu Kuroda daikan-yashiki, historiallinen "daikan"-virkamiehen asuintalo, ja Ōshōkyō-inin buddhalainen temppeli, jonka portti on valittu yhdeksi Japanin tärkeän kulttuuriomaisuuden kohteista. Kikugawaa palvelee JR Tōkain Tōkaidō-päälinja.
(137924) 2000 BD19

 on Aten-asteroideihin kuuluva pikkuplaneetta, joka löydettiin LINEAR-ohjelmalla 26. tammikuuta vuonna 2000. Se on noin kilometrin läpimittainen Maan lähelle tuleva asteroidi, ja sen kiertorata on erittäin soikea (e noin 0,895) ja myös melko kalteva. Kaukaisimmillaan tämä pikkuplaneetta on suunnilleen Marsin etäisyydellä Auringosta, ja lähimmillään huomattavasti Merkuriusta lähempänä. radan periheli on vain 0,092 astronomista yksikköä Auringosta.